Babelscape/SREDFM huggingface dataset:
Κόμμα Ισότητας, Ειρήνης και Φιλίας

Το Κόμμα Ισότητας, Ειρήνης και Φιλίας (συντομογραφία Κ.Ι.Ε.Φ., ) είναι ελληνικό πολιτικό κόμμα που ιδρύθηκε για να εκπροσωπεί τα συμφέροντα ενός μέρους της μουσουλμανικής μειονότητας της Δυτικής Θράκης.

Το κόμμα ιδρύθηκε στις 13 Σεπτεμβρίου 1991 από τον Σαδίκ Αχμέτ ο οποίος προήδρευσε μέχρι το θάνατό του το 1995. Ο διάδοχος του ήταν η χήρα του Ισίκ Αχμέτ, η οποία προήδρευσε μέχρι το 1999. Ο επόμενος επικεφαλής ήταν ο Αχμέτ Χατζηοσμάν μέχρι το 2007, όταν ο Χατζηοσμάν εξελέγη μέλος του ελληνικού Κοινοβουλίου για το Πανελλήνιο Σοσιαλιστικό Κίνημα (ΠΑΣΟΚ). Ο επόμενος πρόεδρος, ο Μουσταφά Μποσνάκ, αντικαταστάθηκε τον Ιούλιο του 2010 από τον Μουσταφά Αλή Τσαβούς. Ο Αχμέτ Χατζηοσμάν εξελέγη το 2002 και το 2006 για το Νομό Ροδόπης με το ψηφοδέλτιο ΠΑΣΟΚ-Συνασπισμού, ενώ ήταν και αντινομάρχης από το 2002 έως το 2007.

Το 5ο τακτικό γενικό Συνέδριο του ΚΙΕΦ έλαβε χώρα στις 5 Ιανουαρίου 2019, στα γραφεία του κόμματος. Η Τσιντέμ Ασάφογλου, η μοναδική υποψήφια στο συνέδριο, το οποίο έλαβε χώρα στα κεντρικά του κόμματος, εξελέγη ως η νέα πρόεδρος του κόμματος.
Μονοκατοικία Α. Ξύδη

Η Μονοκατοικία στην οδό Αρχιμήδους 18 και Κλειτομάχους, ή Μονοκατοικία Α. Ξύδη, βρίσκεται, στη γειτονιά του Μετς, στην Αθήνα, στον λόφο του Αρδηττού δίπλα στο Παναθηναϊκό Στάδιο, και είναι έργο του αρχιτέκτονα Άρη Κωνσταντινίδη, για τον κριτικό τέχνης και διπλωμάτη Αλέξανδρο Ξύδη. Το κτίριο κατασκευάστηκε το 1961, και αποτελεί ένα από τα γνωστότερα έργα του αρχιτέκτονα στην πορεία του ως ελεύθερο επαγγελματία, έχοντας δημοσιευτεί και σε ξένα περιοδικά όπως το "Architectural Design". Το κτίριο διατηρείται σήμερα σε εξαιρετική κατάσταση με ελάχιστες διαφορές στην εξωτερική του όψη.
Στρατζιανή Κομμούνα

Η Στρατζιανή Κομμούνα η Δημοκρατία της Στράτζας ήταν μια βραχύβια αναρχική κομμούνα στη Βουλγαρία, που ανακηρύχθηκε κατά τη διάρκεια της εξέγερσης του Ίλιντεν το 1903 από αντάρτες της Εσωτερικής Μακεδονικής Αδριανουπολίτικης Επαναστατικής Οργάνωσης στην Στράντζα, στο Βιλαέτι της Αδριανούπολης της Οθωμανικής Αυτοκρατορίας.
Νάνσι Πελόζι

Η Νάνσι Πατρίτσια Πελόζι (αγγλ. "Nancy Patricia Pelosi D'Alesandro", 26 Μαρτίου 1940), είναι Αμερικανίδα πολιτικός, που υπηρετεί ως 52η Πρόεδρος της Βουλής των Αντιπροσώπων των Ηνωμένων Πολιτειών από το 2019. Επίσης, υπηρετεί ως Μέλος της Βουλής των Αντιπροσώπων των ΗΠΑ από το 1987. Είναι μέλος του Δημοκρατικού Κόμματος. 

Προηγουμένως, έχει υπηρετήσει ξανά ως Πρόεδρος της Βουλής των Αντιπροσώπων (2007-2011). Επίσης, έχει διατελέσει Ηγέτης της Μειοψηφίας της Βουλής (2003-2007 και 2011-2019), καθώς και Υφηγητής της Μειοψηφίας της Βουλής (2002-2003). 

Είναι η μόνη γυναίκα στην ιστορία των ΗΠΑ, που κατέλαβε αυτή τη θέση. Επίσης, έχει την δεύτερη υψηλότερη θέση στην κατάταξη των γυναικών εκλεγμένων αξιωματούχων στην ιστορία των Ηνωμένων Πολιτειών. 

Ως Πρόεδρος της Βουλής, η Νάνσι Πελόζι είναι δεύτερη στη διαδοχή της Προεδρίας των ΗΠΑ, αμέσως μετά την Αντιπρόεδρο Χάρις, και θεωρείται η τρίτη ισχυρότερη πολιτική παράγοντας των Ηνωμένων Πολιτειών.
Αλεξάντρ Μπεζμπορόντκο

Ο κόμης της Αγίας Ρωμαϊκής Αυτοκρατορίας, ο κόμης, και ύστερα ο πρίγκιπας της Ρωσικής Αυτοκρατορίας Αλεξάντρ Μπεζμπορόντκο (25 Μαρτίου 1747, Γκλούχοβ - 17 Απριλίου 1799, Αγία Πετρούπολη) – ήταν Ρώσος πολιτικός και ευγενής απο το Χετμανάτο των Κοζάκων (Ουκρανία), πραγματικός Υπουργός Εξωτερικών της Ρωσίας, ο διευθυντής του Ταχυδρομείου της Ρωσίας. Απο τις 1797 ως τις 1799 – διετέλεσε Καγκελάριος της Ρωσικής Αυτοκρατορίας. 

Ήταν ο δημιουργός του Ελληνικού Σχέδιού, του Τρίτου Διαμελισμού της Πολωνίας, και του σχεδίου των δημοκρατικών μεταρρυθμίσεων στη Ρωσική Αυτοκρατορία.
Jeep Grand Wagoneer

Το Jeep Wagoneer και το ακόμα πιο πολυτελές Jeep Grand Wagoneer είναι δύο επερχόμενα μεγάλα πολυτελή SUV αυτοκίνητα, που θα ξεκινήσουν να κατασκευάζονται από την αμερικανική αυτοκινητοβιομηχανία Jeep την άνοιξη του 2021, για τη σεζόν (model year) του 2022. Τα αυτοκίνητα θα γίνουν ανταγωνιστικά μοντέλα των μεγάλων πολυτελών SUV, κυρίως της Cadillac Escalade και του Lincoln Navigator.
Κοινοβούλιο της Δανίας

Το Φόλκετινγκ (δανικά: Folketinget, προφέρεται [ˈfʌlkəˌtsʰeŋˀð] κατά προσέγγιση Φάλκετσενγκδ, σημαίνει το τινγκ του λαού, "λαϊκή συνέλευση"), επίσης γνωστό ως το Κοινοβούλιο της Δανίας, είναι το νομοθετικό εθνικό νομοθετικό σώμα (κοινοβούλιο) του Βασιλείου της Δανίας, δηλαδή της Δανίας, των Νήσων Φερόε και της Γροιλανδίας. Ιδρύθηκε το 1849 και μέχρι το 1953 το Φόλκετινγκ ήταν μέρος του δανικού Ρίγκσνταγκ. Η άνω βουλή ονομαζόταν Λάντστινγκετ. Συνεδριάζει στο ανάκτορο Κρίστιανσμποργκ στο νησάκι Σλοτσόλμεν στο κέντρο της Κοπεγχάγης.

Το Κοινοβούλιο περνά όλους τους νόμους, εγκρίνει το υπουργικό συμβούλιο και εποπτεύει το έργο της κυβέρνησης. Είναι επίσης υπεύθυνο για την έγκριση των κρατικών προϋπολογισμών και την έγκριση των λογαριασμών του δημοσίου. Όπως ορίζεται στο Σύνταγμα της Δανίας, η βουλή μοιράζεται την εξουσία με τον μονάρχη. Στην πράξη ο ρόλος του μονάρχη περιορίζεται στην υπογραφή της νομοθεσίας που εγκρίνει η βουλή εντός 30 ημερών από την ψήφιση της.

Το Κοινοβούλιο αποτελείται από 179 βουλευτές. Από αυτούς οι 175 εκπροσωπούν την Δανία, δύο εκπροσωπούν την Γροιλανδία και δύο άλλοι τις Νήσους Φερόες. Οι γενικές εκλογές πρέπει να διεξάγονται κάθε τέσσερα χρόνια, αλλά το σύνταγμα επιτρέπει στον πρωθυπουργό να ζητήσει από τον μονάρχη την διεξαγωγή πρόωρων εκλογών. Σε μια ψήφο εμπιστοσύνης, η Βουλή μπορεί να αναγκάσει έναν Υπουργό ή την κυβέρνηση να παραιτηθεί.

Τα μέλη του κοινοβουλίου εκλέγονται με αναλογική εκπροσώπηση: 135 εκλέγονται από εκλογικές περιφέρειες με την μέθοδο Ντ'Οντ και 40 εκλέγονται μέσω του συστήματος των εδρών επιπέδωσης. Το δανέζικο πολιτικό σύστημα δημιουργεί παραδοσιακά συνασπισμούς. Οι περισσότερες μεταπολεμικές κυβερνήσεις είναι συνασπισμοί μειοψηφίας που συμμαχούν με αντιπολιτευόμενα κόμματα. Η πρώτη συνεδρίαση του κοινοβουλίου παρακολουθείται συνήθως από την βασίλισσα Μαργαρίτα Β΄.
Νικ Μπόστρομ

Ο Νικ Μπόστρομ (, 10 Μαρτίου 1973, Χέλσινγκμποργκ) είναι Σουηδός φιλόσοφος ο οποίος εργάζεται στο πανεπιστήμιο της Οξφόρδης, και είναι γνωστός για την εργασία του σχετικά με τον υπαρξιακό κίνδυνο, την ανθρωπική αρχή, την ηθική σχετικά με τις -τεχνολογικές- βελτιωτικές επεμβάσεις στον άνθρωπο, τους κινδύνους της υπερευφυίας, και την δοκιμασία αντιστροφής. Το 2011, ίδρυσε το πρόγραμμα "Oxford Martin" σχετικά με τις επιπτώσεις της μελλοντικής τεχνολογίας, και επίσης είναι ο ιδρυτής και διευθυντής του Ινστιτούτου Μέλλοντος της Ανθρωπότητας στο πανεπιστήμιο της Οξφόρδης.
Διαθέτει πάνω από 200 δημοσιεύσεις, στις οποίες συμπεριλαμβάνεται και το βιβλίο του με τον αγγλικό τίτλο "Superintelligence: Paths, Dangers, Strategies" (2014, μτφ. "Υπερευφυία: Μονοπάτια, Κίνδυνοι, Στρατηγικές") στο οποίο ασχολείται με τους κινδύνους της υπερευφυίας, καθώς και παλαιότερα το "Anthropic Bias: Observation Selection Effects in Science and Philosophy" (2002, μτφ. "Ανθρωπική προκατάληψη: Επιπτώσεις της παρατηρησιακής επιλογής στην επιστήμη και την φιλοσοφία") όπου αναλύει την ανθρωπική αρχή και τις επιπτώσεις σε θρησκεία και επιστήμη. Το 2009 και το 2015, συμπεριελήφθηκε στην κατάταξη των Κορυφαίων 100 Διεθνών Στοχαστών του αμερικανικού περιοδικού "Foreign Policy". Είναι ευρύτερα γνωστός για την επιχειρηματολογία του πως αν και πιθανώς υπάρχουν πολύ σημαντικά πλεονεκτήματα από την χρήση της τεχνητής νοημοσύνης, ενδεχομένως η τεχνητή νοημοσύνη θα αποτελέσει υπαρξιακό κίνδυνο για την ανθρωπότητα έαν δεν ελεγχθεί και ρυθμιστεί κατάλληλα και αν τα προβλήματα αυτά δεν έχουν επιλυθεί πριν την δημιουργία αυτόνομης τεχνικής γενικής νοημοσύνης. Παρόμοιες θεωρήσεις με αυτές του Μπόστρομ σχετικά με τους κινδύνους που ελλοχεύουν σχετικά με την υπερευφυία έχουν επίσης εκφραστεί από τον Ίλον Μασκ και τον Μπιλ Γκέιτς.
Πασακόι

Το Πασακόι είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άσσια. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Εθνικό Πάρκο Μπελοβέσκαγια Πούσκα

μικρογραφία|280x280εσ|Εθνικό Πάρκο Μπελοβέσκαγια Πούσκα
Το Εθνικό Πάρκο Μπελοβέσκαγια Πούσκα (ρωσικά: <ref name="list/33">"Białowieża Forest, Belarus, Poland" at the UNESCO official webpage. Retrieved May 27, 2015.</ref> , ) είναι ένας εθνικός δρυμός στο εσωτερικό τμήμα της περιοχής Μπρεστ (περιφέρειες Kamyanyets και Pruzhany) και της περιοχής Γκρόντνο (περιφέρεια Svislach) στη Λευκορωσία δίπλα στα σύνορα της χώρας με την Πολωνία. Από το 1992, ο εθικός δρυμός είναι ένα διατηρητέα περιοχή και αποτελεί μέρος του Δάσους Μπιαλοβιέζα, που είναι μνημείο παγκόσμιας κληρονομιάς της UNESCO. Πρόκειται για το τελευταίο παρθένο δάσος των ευρωπαϊκών δασικών εκτάσεων που κάποτε εκτείνονταν στην ευρωπαϊκή πεδιάδα. Εκεί κατοικεί μεγάλο τμήμα του πληθυσμού του ευρωπαϊκού βίσονα, του βαρύτερου χερσαίου ζώου όλης της ηπείρου. Τα σύνορα μεταξύ των δύο χωρών διασχίζουν το Εθνικό Πάρκο της Μπιαλοβιέζα. Από τον Μάιο του 2015, τα σύνορα ανάμεσα στην Πιερανόβα και την Μπιαλοβιέζα διασχίζονται, με ειδικό καθεστώς, χωρίς βίζα από πεζοπόρους και ποδηλάτες.
Πρεσβεία της Αργεντινής Δημοκρατίας στην Αθήνα

Η Πρεσβεία της Αργεντινής Δημοκρατίας στην Αθήνα () αποτελεί την διπλωματική αποστολή της Αργεντινής στην Ελλάδα. Βρίσκεται επί του αριθμού 59 της Λεωφόρου Βασιλίσσης Σοφίας, στην Αθήνα.
Η ένωση των κοκκινομάλληδων

Η ιστορία «Η ένωση των κοκκινομάλληδων» αποτελεί τη δεύτερη από τις συνολικά 56 ιστορίες μικρού μήκους του Άρθουρ Κόναν Ντόυλ που είχαν ως πρωταγωνιστή τον φανταστικό ντετέκτιβ Σέρλοκ Χολμς. Δημοσιεύτηκε για πρώτη φορά τον Αύγουστο του 1891 στο αντίστοιχο μηνιαίο τεύχος του περιοδικού "The Strand Magazine" σε εικονογράφηση του Σίντνεϊ Πάτζετ. Ο Ντόυλ κατέταξε την ιστορία «Η ένωση των κοκκινομάλληδων» στη δεύτερη θέση της λίστας με τις δώδεκα αγαπημένες του ιστορίες με τον Χολμς, είναι η δεύτερη από τις δώδεκα ιστορίες μικρού μήκους που συλλέχθηκαν στο βιβλίο "Οι περιπέτειες του Σέρλοκ Χολμς", το οποίο κυκλοφόρησε το 1892.
Lada

Η Lada είναι ρωσική αυτοκινητοβιομηχανία που ανήκει στην AvtoVAZ, μια εταιρεία που ανήκει σήμερα στον γαλλικό όμιλο Renault. Τα πρώτα αυτοκίνητα που δημιούργησε η AvtoVAZ, με τεχνική υποστήριξη από την ιταλική Fiat, κυκλοφόρησαν στη Ρωσία υπό το εμπορικό σήμα Zhiguli (Ζιγκούλι), το οποίο προήλθε από το κοντινό βουνό της περιοχής και προτάθηκε από τον Α.Μ. Τσέρνι. Όταν τα Λάντα εξήχθησαν σε ξένες αγορές, το εμπορικό σήμα Zhiguli κρίθηκε ακατάλληλο, επειδή ήταν δύσκολο για τους μη Ρώσους να το προφέρουν, ενώ επίσης υπήρξαν φόβοι ότι έμοιαζε πολύ με τη λέξη «ζιγκολό».

Η μάρκα Lada εμφανίστηκε το 1973 και από τότε έγινε το κύριο εμπορικό σήμα για τα οχήματα της AvtoVAZ. Το όνομα Λάντα προέρχεται από τους Βίκινγκ. Η μάρκα έχει μακρά ιστορία στη Ρωσία και είναι δημοφιλής και στις μετασοβιετικές χώρες. Τα οχήματα Λάντα σήμερα πωλούνται σε προσιτές τιμές και προσφέρουν καλή ποιότητα συγκριτικά με τη χαμηλή τιμή τους.

Τα κλειδιά για την επιτυχία της ήταν: ανταγωνιστική τιμή, αξιοπιστία, απλή μηχανική φιλική προς το περιβάλλον και ανεπιτήδευτη λειτουργικότητα. Το αυτοκίνητο κατασκευάστηκε με άδεια σε αρκετές άλλες χώρες. Η ανταγωνιστική τιμολόγηση και η ευκολία εξυπηρέτησης έκαναν τα Λάντα απαραίτητα για υπηρεσίες πολιτικής προστασίας, αστυνομίες και άλλες δημόσιες υπηρεσίες στην Ευρώπη, την Αφρική, την Καραϊβική και τη Νότια Αμερική. Ωστόσο, η Lada εξακολουθεί να διατηρεί ένα σχετικά χαμηλό κύρος ως όνομα, αν και αυτό έχει βελτιωθεί σημαντικά τα τελευταία χρόνια.
Μιντόρι

Η Μιντόρι Γκοτο (五嶋 みどり, προφ. "Gotō Midori", γενν. 25 Οκτωβρίου 1971), με καλλιτεχνικό όνομα απλώς Μιντόρι ("Midori") είναι Ιαπωνίδα και Αμερικανίδα βιολονίστρια. Ερμήνευσε για πρώτη φορά με τη Φιλαρμονική της Νέας Υόρκης σε ηλικία μόλις 11 ετών, ως προσκεκλημένη σολίστ-έκπληξη στο «γκαλά» της παραμονής της Πρωτοχρονιάς του 1982. Το 1986 η ερμηνεία της στο Μουσικό Φεστιβάλ του Τάνγκλγουντ, με τον Λέοναρντ Μπερνστάιν να διευθύνει δική του σύνθεση, εμφανίσθηκε στο πρωτοσέλιδο των "New York Times". Εκτός από διάσημο παιδί-θαύμα ωστόσο, η Μιντόρι εξελίχθηκε και ως ενήλικη σε μία από τις πλέον εξέχουσες βιολονίστριες του κόσμου.

Η Μιντόρι τιμήθηκε ως εκπαιδευτική και για τις προσπάθειές της στην κοινότητ. Σε ηλικία 21 ετών, ίδρυσε το δικό της ίδρυμα ("Midori and Friends") για να φέρει τη μουσική εκπαίδευση σε νέους σε μειονεκτικές κοινότητες στη Νέα Υόρκη και στην Ιαπωνία, η οποία εξελίχθηκε σε 4 ξεχωριστούς οργανισμούς με παγκόσμιο αντίκτυπο. Το 2007 διορίστηκε ως «Αγγελιοφόρος της Ειρήνης» του ΟΗΕ. Το 2018 έγινε καθηγήτρια στο Τμήμα Βιολιού στο Ινστιτούτο Μουσικής Κέρτις, ενώ παρέμεινε και στη Σχολή Μουσικής Thornton. Εκλέχθηκε μέλος στην Αμερικανική Ακαδημία Τεχνών και Επιστημών το 2012.
Πανεπιστήμιο Μάζαρυκ

Το Πανεπιστήμιο Μάζαρυκ (τσεχ. "Masarykova univerzita", λατιν. "Universitas Masarykiana Brunensis") είναι το δεύτερο μεγαλύτερο πανεπιστήμιο της Τσεχίας και το μεγαλύτερο στην πόλη Μπρνο. Είναι δημόσιο πανεπιστήμιο, που ιδρύθηκε το 1919 και σήμερα αποτελείται από εννέα σχολές και έχει 35.115 φοιτητές. Πήρε το όνομά του από το επώνυμο του ιστορικά πρώτου προέδρου μιας ανεξάρτητης Τσεχοσλοβακίας, του Τόμας Μάζαρυκ, ο οποίος ηγήθηκε της κινήσεως για την ίδρυση ενός δεύτερου πανεπιστημίου στην Τσεχία, μετά το Πανεπιστήμιο του Καρόλου στην Πράγα, που είχε ιδρυθεί αιώνες πριν.

Το 1960 το Πανεπιστήμιο μετονομάσθηκε σε «Πανεπιστήμιο Γιαν Εβανγκελίστα Πούρκινιε» ("Jan Evangelista Purkyně") προς τιμή του Γ.Ε. Πούρκινιε, ενός Τσέχου ανατόμου και φυσιολόγου. Το 1990, μετά την πτώση του κομμουνιστικού καθεστώτος, ξαναπήρε την παλαιά του ονομασία.
Γέφυρα Κονκόρντ

Η γέφυρα Κονκόρντ (γαλλικά: Pont de la Concorde), δηλαδή «γέφυρα Ομονοίας», είναι μια αψιδωτή γέφυρα του Σηκουάνα στο Παρίσι που ενώνει την περιοχή της πλατείας Κονκόρντ στη δεξιά όχθη του Σηκουάνα με την περιοχή του Παλαί Μπουρμπόν στην αριστερή όχθη.

Κατά τη διάρκεια της ιστορίας της, αρχικά ονομάστηκε Γέφυρα Λουδοβίκου ΙΣΤ', για λίγο Γέφυρα της Επανάστασης, έπειτα Γέφυρα Κονκόρντ και πάλι Γέφυρα Λουδοβίκου ΙΣΤ' κατά την παλινόρθωση των Βουρβόνων (1814-1830) και οριστικά Γέφυρα Κονκόρντ από το 1830. 

Η γέφυρα έχει καταχωρηθεί ως ιστορικό μνημείο από τις 12 Ιουνίου 1975.
Μπρούνο Χαλκιαδάκης

Ο Μπρούνο Χαλκιαδάκης (7 Απριλίου 1993), γεννημένος ως Μπρούνο Αραούτζο ντα Σίλβα και γνωστός απλά ως Μπρούνο, είναι Έλληνας-Βραζιλιάνος επαγγελματίας ποδοσφαιριστής, ο οποίος αγωνίζεται ως μεσοεπιθετικός για την ΑΕ Λάρισας.
Ανδρέας του Αβελλίνο

Ο Άγιος Ανδρέας του Αβελλίνο ("Andrea Avellino", 1521 – 10 Νοεμβρίου 1608) ήταν Ιταλός Ρωμαιοκαθολικός ιερέας. Τιμάται ως προστάτης άγιος της Νάπολης και της Σικελίας.
Σαμπρί Λαμουσί

Ο Σαμπρί Λαμουσί (γαλλικά: "Sabri Lamouchi", , , γενν. στις 9 Νοεμβρίου 1971) είναι Γάλλος πρώην επαγγελματίας ποδοσφαιριστής, ο οποίος αγωνιζόταν ως μέσος και νυν προπονητής ποδοσφαίρου. Είναι ο τωρινός προπονητής της Νότιγχαμ Φόρεστ.
Ελεύθερος Συριακός Στρατός

O Ελεύθερος Συριακός Στρατός (ΕΣΣ) (, "al-Jaysh as-Suri al-Hurr") είναι παράταξη χαλαρής δομής στον εμφύλιο πόλεμο της Συρίας, που ιδρύθηκε στις 29 Ιουλίου 2011 από αξιωματικούς των Συριακών Ενόπλων Δυνάμεων, των οποίων ο δεδηλωμένος στόχος ήταν η ανατροπή της κυβέρνησης του Μπασάρ αλ-Άσαντ . Επίσημη οργάνωση κατά την ίδρυσή της, η δομή της σταδιακά εξαφανίστηκε μέχρι τα τέλη του 2012 και η ταυτότητα του ΕΣΣ έχει έκτοτε χρησιμοποιηθεί από διάφορες μη αλληλένδετες ομάδες αντιπολίτευσης . 

Στα τέλη του 2011, θεωρήθηκε η κύρια ομάδα Σύριων στρατιωτικών αποστατών. Είχε επιτυχία ενάντια στις πολύ καλύτερα ένοπλες κυβερνητικές δυνάμεις. Από τον Ιούλιο του 2012 και μετά, η απειθαρχία, οι εσωτερικές έριδες και η έλλειψη χρηματοδότησης εξασθένισαν τον ΕΣΣ, ενώ οι ισλαμιστικές ομάδες κυριαρχούσαν στην ένοπλη αντιπολίτευση

Ο Ελεύθερος Συριακός Στρατός αυτοχαρακτηρίστηκε "η στρατιωτική πτέρυγα της αντιπολίτευσης του συριακού λαού στο καθεστώς" και στοχεύει να καταρρίψει την κυβέρνηση με ένοπλες επιχειρήσεις, ενθαρρύνοντας τη στρατιωτική αυτομόληση και πραγματοποιώντας ένοπλη δράση. Καθώς ο Συριακός Στρατός είναι ιδιαίτερα οργανωμένος και καλά οπλισμένος, ο Ελεύθερος Συριακός Στρατός υιοθέτησε αντάρτικες τακτικές σε ύπαιθρο και πόλεις. Η στρατιωτική στρατηγική του ΕΣΣ επικεντρώνεται σε μια διασκορπισμένη εκστρατεία αντάρτικων σε εθνικό επίπεδο με τακτική εστίαση στην ένοπλη δράση στην πρωτεύουσα της Δαμασκού. Η εκστρατεία δεν είχε σκοπό να κρατήσει υπό την κυριαρχία της εδάφη, αλλά μάλλον να αραιώσει τις κυβερνητικές δυνάμεις και να αποδυναμώσει τις εφοδιαστικές τους αλυσίδες σε μάχες για αστικά κέντρα, να προκαλέσει φθορά στις δυνάμεις ασφαλείας, να υποβαθμίσει το ηθικό και να αποσταθεροποιήσει τη Δαμασκό ως κυβερνητικό κέντρο. 

Μετά την τουρκική στρατιωτική επέμβαση στη Συρία το 2016, ιδρύθηκε με την υποστήριξη της Τουρκίας μια άτυπη ομάδα Αράβων και Τουρκμένων με την ονομασία "Ελεύθερος Συριακός Στρατός" με επίγεια υποστήριξη οργανωμένου στρατού, που υποστηριζόταν από την τουρκική αεροπορία. Η ομάδα συνεργάζεται στενά με τουρκικά στρατεύματα στη Συρία. 

Υπολείμματα του ΕΣΣ επί του παρόντος είναι μοιρασμένα μεταξύ ενός μικρού θύλακα στα σύνορα Ιορδανίας-Συρίας στο Κυβερνείο της Νταράα, στην Ιντλίμπ και στον Συριακό Εθνικό Στρατό στα τουρκικά κατεχόμενα εδάφη της βόρειας Συρίας.
Καρκώτης

Ο ποταμός Καρκώτης όπως φαίνεται από την παλιά γέφυρα της [[Ευρύχου]]
Ο Καρκώτης είναι ποταμός στην Κύπρο, ο οποίος είναι επίσης γνωστός ως Κλάριος. Έχει μήκος 24,75 χιλιόμετρα και οι πηγές του βρίσκονται στις βορειοανατολικές πλαγιές των βουνών του Τροόδους. Διασχίζει την κοιλάδα της Σολέας και εκβάλει στον κόλπο της Μόρφου. Κατά μήκος του ποταμού υπάρχουν τεχνητά κανάλια, μέσω των οποίων το νερό οδηγείται στα χωριά της κοιλάδας. Ο Καρκώτης είναι ο μόνος ποταμός της Κύπρου που δεν έχει διαλείπουσα ροή.
Ριβιέρ-Πιλότ

Το Ριβιέρ-Πιλότ (γαλλικά: "Rivière-Pilote") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Πιλοτέν (γαλλικά: "Pilotins").
Εθνικό Μουσείο της Κίνας

Το Εθνικό Μουσείο της Κίνας (κινεζικά: 中国国家博物馆, πινγίν: "Zhōngguó Guójiā Bówùguǎn") βρίσκεται στην ανατολική πλευρά της πλατείας Τιενανμέν στο Πεκίνο της Κίνας. Η αποστολή του μουσείου είναι να διδάξει τις τέχνες και την ιστορία της Κίνας. Το μουσείο διαχειρίζεται το Υπουργείο Πολιτισμού της Λαϊκής Δημοκρατίας της Κίνας.

Είναι ένα από τα μεγαλύτερα μουσεία στον κόσμο. Με 7,4 εκατομμύρια επισκέπτες το 2019, το Εθνικό Μουσείο της Κίνας ήταν το δεύτερο πιο δημοφιλές μουσείο τέχνης στον κόσμο, μετά το Μουσείο του Λούβρου.
Ντιρκ Κάιτ

Ο Ντιρκ Κάιτ ("Dirk Kuyt", 22 Ιουλίου 1980) είναι Ολλανδός παλαίμαχος διεθνής ποδοσφαιριστής, ο οποίος αγωνιζόταν ως επιθετικός και πλάγιος επιθετικός.

Ο Κάιτ ξεκίνησε την καριέρα του από την Ουτρέχτη το 1998 και σύντομα έγινε μέρος της κύριας ομάδας. Πέρασε πέντε χρόνια στην ομάδα και στην τελευταία του σαιζόν κέρδισε το πρωτάθλημα Ολλανδίας και επιλέχθηκε ως το Ολλανδικό Χρυσό Παπούτσι. Στη συνέχεια αποκτήθηκε για ένα εκατομμύριο ευρώ από τη Φέγιερνορντ. Το 2005 έγινε αρχηγός της ομάδας από το Ρότερνταμ και ήταν πρώτος σκόρερ της για τρεις συνεχόμενες σαιζόν. Επίσης, ήταν πρώτος σκόρερ του Ολλανδικού πρωταθλήματος 2004-05 και Ολλανδός ποδοσφαιριστής της χρονιάς για το 2005-06. Ο Κάιτ πραγματοποίησε από το 2001 έως το 2006 εμφανίσεις σε 179 συνεχόμενους επίσημους αγώνες, και στη Φέγερνορντ αποτελούσε ένα παραγωγικό δίδυμο με τον Σαλομόν Καλού.

Αποκτήθηκε από τη Λίβερπουλ το 2006 για 10 εκατομμύρια λίρες, ενώ είχε σκοράρει 71 φορές σε 101 εμφανίσεις προταθλήματος με τη Φέγιερνορντ. Στη Λίβερπουλ έγινε μέλος της πρώτης ομάδας και αγωνίστηκε στον τελικό του Τσάμπιονς Λιγκ εναντίον της Μίλαν, σκοράροντας στον τελικό. Στην επόμενη χρονιά στο Τσάμπιονς Λιγκ σκόραρε 7 φορές. Το 2012 βοήθησε τη Λίβερπουλ να κατακτήσει το FA Cup το 2012 εναντίον της Κάρντιφ Σίτι, και αυτό το τρόπαιο είναι το μοναδικό που κατέκτησε με τη Λίβερπουλ ως παίκτης.

Το 2012 αποκτήθηκε από τη Φερνέρμπαχτσε και το 2015 επέστρεψε στη Φέγιερνορντ, την οποία βοήθησε να κατακτήσει το πρωτάθλημα για πρώτη φορά με το 1999. Στη συνέχεια ανακοίνωσε την αποσυρσή του, αλλά το 2018 επέστρεψε στη δράση για να βοηθήσει την Κουίκ Μπόις, της οποίας ήταν ήδη βοηθός προπονητής, λόγω έλλειψης επιθετικών.

Ο Κάιτ πραγματοποίησε το ντεμπούτο του με την εθνική αντρών το 2004 και εκπροσώπησε την Ολλανδία σε πέντε μεγάλες διοργανώσεις, τα Μουντιάλ 2006, 2010 και 2014 και τα Euro 2008 και 2012. Τον Οκτώβριο του 2014 ανακοίνωσε την απόσυρσή του από τη δράση με την εθνική.
Διεθνές Αεροδρόμιο της Καμπούλ

Το Διεθνές Αεροδρόμιο της Καμπούλ (παστού: کابل نړيوال هوايي ډګر, , IATA: KBL, ICAO: OAKB) βρίσκεται 5 χιλιόμετρα από το κέντρο της Καμπούλ στο Αφγανιστάν. Είναι ένα από τα κύρια διεθνή αεροδρόμια της χώρας και μία από τις μεγαλύτερες στρατιωτικές βάσεις που μπορούν να εξυπηρετήσουν πάνω από εκατό αεροσκάφη. Προηγουμένως ονομαζόταν Διεθνές Αεροδρόμιο της Καμπούλ και τοπικά Αεροδρόμιο Κουάτζα Ραουάς, αν και πολλές αεροπορικές εταιρίες χρησιμοποιούν ακόμη το δεύτερο όνομα εξ αυτών. Το αεροδρόμιο έλαβε το νέο του όνομα το 2014 προς τιμήν του πρώην προέδρου Χαμίντ Καρζάι. 

Το αεροδρόμιο έχει επεκταθεί και εκσυγχρονιστεί την τελευταία δεκαετία. Κατασκευάστηκε νέος τερματικός σταθμός διεθνών πτήσεων ενώ ο παλαιότερος τερματικός χρησιμοποιείται για πτήσεις εσωτερικού. Αρκετές στρατιωτικές βάσεις έχουν κατασκευαστεί γύρω από το αεροδρόμιο, οι οποίες χρησιμοποιούνται από τις Ένοπλες Δυνάμεις των ΗΠΑ και τη Διεθνή Δύναμη Αρωγής για την Ασφάλεια του ΝΑΤΟ (ISAF). Η Πολεμική Αεροπορία του Αφγανιστάν διαθέτει επίσης βάση στην περιοχή, ενώ η Εθνική Αστυνομία του Αφγανιστάν παρέχει τις υπηρεσίες ασφαλείας στο εσωτερικό των τερματικών σταθμών.
Πίτερ Ο' Νιλ

Ο Σερ Πίτερ Ο' Νιλ (Peter Charles Paire O'Neill, CMG, 1964-), είναι πολιτικός από την Παπούα Νέα Γουινέα, πρωθυπουργός από το 2011 ως το 2019. Σπούδασε λογιστικά και εξελέγη για πρώτη φορά βουλευτής το 2002. Υπηρέτησε σε διάφορα χαρτοφυλάκια, ανάμεσά τους σε εκείνο των Οικονομικών, προτού γίνει πρωθυπουργός. Έπειτα από σφοδρή διαμάχη με τον πρώην πρωθυπουργό Μάικλ Σομάρε, ο Ο' Νιλ τον διαδέχθηκε στην πρωθυπουργία και έγινε πρωταγωνιστής σε μία πολιτική κρίση, η οποία τερματίστηκε με τη διεξαγωγή νέων γενικών εκλογών το 2012, τις οποίες κέρδισε το κόμμα του Ο' Νιλ. Στις εκλογές του 2017 ο πρωθυπουργός επανεξελέγη. Στις 29 Μαΐου 2019 υπέβαλε την παραίτησή του από την πρωθυπουργία.
Ελβετικό Συμβούλιο των Κρατών

Το Ελβετικό Συμβούλιο των Κρατών (γερμανικά: "Ständerat", γαλλικά: "Conseil des États", ιταλικά: "Consiglio degli Stati") είναι η Άνω Βουλή του κοινοβουλίου της Ελβετίας και αποτελείται από 46 μέλη και εκπροσωπεί τα Καντόνια της Ελβετίας. Μαζί με το Εθνικό Συμβούλιο της Ελβετίας, γνωστό και ως Κάτω Βουλή, αποτελούν την Ομοσπονδιακή Συνέλευση της Ελβετίας. Η βουλευτική περίοδος του Συμβουλίου των Κρατών είναι τέσσερα χρόνια και η έδρα του βρίσκεται στο Ομοσπονδιακό Μέγαρο της Ελβετίας στην Βέρνη.

Με εξαίρεση το καντόνι Άπεντσελ Ινερχόντεν, όπου η εκλογή του αντιπροσώπου γίνεται τον Απρίλιο, πριν τη διεξαγωγή των εθνικών εκλογών, οι σύμβουλοι σε όλα τα υπόλοιπα καντόνια εκλέγονται ταυτόχρονα με τα μέλη του Εθνικού Συμβουλίου.

Είκοσι καντόνια εκπροσωπούνται από 2 μέλη. Έξι καντόνια, παραδοσιακά γνωστά ως "μισά καντόνια", εκπροσωπούνται από ένα μέλος για ιστορικούς λόγους. Αυτά είναι τα Ομπβάλντεν, Νιντβάλντεν, Μπάζελ-Στατ, Μπάζελ-Λάντστατ, Άπεντσελ Αουζερχόντεν και Άπεντσελ Ινερχόντεν.

Στα καντόνια Ζουρά και Νεσατέλ οι εκλογές διεξήχθησαν με αναλογική, ενώ στα υπόλοιπα 24 χρησιμοποιήθηκε το πλειοψηφικό σύστημα σε έναν ή δύο γύρους.
Βέρα Φαρμίγκα

Η Βέρα Φαρμίγκα ("Vera Ann Farmiga" ; 6 Αυγούστου 1973) είναι Αμερικανίδα ηθοποιός, σκηνοθέτης και παραγωγός. Ξεκίνησε την καριέρα της στην υποκριτική στην παραγωγή του Μπρόντγουεϊ "Taking Sides" (1996). Έκανε την πρώτη της εμφάνιση στην τηλεόραση στην σειρά περιπέτειας και φαντασίας του Fox "Roar" (1997) και την πρώτη της εμφάνιση στον κινηματογράφο στο δράμα-θρίλερ "Return to Paradise" (1998). Η αναγνωρισιμότητα ήρθε το 2004 με τον πρωταγωνιστικό ρόλο ως ναρκομανής στο δράμα "Down to the Bone". Έλαβε θετικά σχόλια για την συμμετοχή της στο δράμα "Nothing But the Truth" (2008) και στην κωμωδία-δράμα "Up in the Air" (2009), για την οποία ήταν υποψήφια για Όσκαρ Β' Γυναικείου Ρόλου.

Η Φαρμίγκα έκανε την πρώτη της εμφάνιση στην σκηνοθεσία το 2011 με την διθυραμβική δραματική ταινία "Higher Ground", στην οποία πρωταγωνίστησε. Πρωταγωνίστησε επίσης στο πολιτικό θρίλερ "The Manchurian Candidate" (2004), στο δράμα "The Departed" (2006), στο ιστορικό δράμα "The Boy in the Striped Pyjamas" (2008), στο θρίλερ επιστημονικής φαντασίας "Source Code" (2011), στο θρίλερ δράσης "Safe House" (2012), στο δικαστικό δράμα "The Judge" (2014), στο βιογραφικό δράμα "The Front Runner" (2018) και στην ταινία "Godzilla: King of the Monsters" (2019). Ενσάρκωσε την ερευνήτρια του παραφυσικού Lorraine Warren στις ταινίες "The Conjuring" (2013), "The Conjuring 2" (2016) και "Annabelle Comes Home" (2019).

Από το 2013 έως το 2017, η Φαρμίγκα πρωταγωνίστησε στην δραματική σειρά του A&E "Bates Motel", που της χάρισε υποψηφιότητα για βραβείο Έμμυ. Αυτοί οι ρόλοι, παράλληλα με τις ταινίες "Joshua" (2007) και "Orphan" (2009), την καθιέρωσαν ως βασίλισσα των ταινιών τρόμου. Για τον ρόλο της ως δικηγόρος στην μίνι σειρά "When They See Us" (2019), έλαβε υποψηφιότητα για βραβείο Έμμυ.

*
Γιαμαντάου

μικρογραφία|Η κορυφή του όρους Γιαμαντάου
Το Γιαμαντάου (μπασκίρ: Ямантау, ) είναι βουνό στα Ουράλια Όρη στην επαρχία Μπελορέτσκι στο Μπασκορτοστάν της Ρωσίας. Βρίσκεται σε υψόμετρο 1.640 μέτρων. Είναι το υψηλότερο βουνό στα νότια Ουράλια και ανήκει στο φυσικό καταφύγιο των Νότιων Ουραλίων.

Το Γιαμαντάου είναι γνωστό για το γεγονός ότι οι Ηνωμένες Πολιτείες έχουν ισχυριστεί ότι στο βουνό υπάρχει ένα εκτεταμένο συγκρότημα οχυρών της Ρωσικής Κυβέρνησης ή των Ρωσικών Ενόπλων Δυνάμεων μέσα στο βουνό, παρόμοιο με το συγκρότημα του όρους Σεγιέν.
IPhone 4S

Το iPhone 4S είναι ένα έξυπνο τηλέφωνο που σχεδιάστηκε και κυκλοφόρησε από την Apple Inc. Είναι η πέμπτη γενιά του iPhone και διαδέχτηκε το iPhone 4. Ανακοινώθηκε στις 4 Οκτωβρίου 2011, στην πανεπιστημιούπολη του Κουπερτίνο της Καλοφόρνια και ήταν το τελευταίο προϊόν της Apple που ανακοινώθηκε στη διάρκεια της ζωής του πρώην CEO της Apple και συνιδρυτή Στηβ Τζομπς, ο οποίος πέθανε την επόμενη ημέρα. Οι παραγγελίες μπορούσαν να πραγματοποιηθούν από τις 7 Οκτωβρίου 2011 και η κύρια διαθεσιμότητα στα καταστήματα λιανικής ξεκίνησε στις 14 Οκτωβρίου 2011 στις Ηνωμένες Πολιτείες, την Αυστραλία, τον Καναδά, το Ηνωμένο Βασίλειο, τη Γαλλία, τη Γερμανία και την Ιαπωνία. Οι πωλήσεις ξεπέρασαν τον προκάτοχό της με περισσότερες από ένα εκατομμύριο πωλήσεις τις πρώτες είκοσι τέσσερις ώρες διαθεσιμότητας παραγγελιών και περισσότερες από τέσσερις εκατομμύρια πωλήσεις τις πρώτες τέσσερις ημέρες της διαθεσιμότητας λιανικής. Περαιτέρω παγκόσμια διάθεση, συμπεριλαμβανομένων 22 επιπλέον χωρών στις 28 Οκτωβρίου, ήρθε τους επόμενους μήνες. Αυτό το iPhone ονομάστηκε "4S" με το "S" να σημαίνει Siri, τον αποκλειστικό έξυπνο προσωπικό βοηθό του iPhone 4S που αργότερα συμπεριλήφθηκε στις μελλοντικές γενιές κινητών προϊόντων Apple. Διατηρώντας το μεγαλύτερο μέρος της εξωτερικής σχεδίασης του iPhone 4, το 4S φιλοξένησε μεγάλες εσωτερικές αλλαγές, συμπεριλαμβανομένης μιας αναβάθμισης στον επεξεργαστή, τον Apple A5 και μια κάμερα 8 megapixel με εγγραφή βίντεο 1080p. Έκανε το ντεμπούτο του με το iOS 5, την πέμπτη μεγάλη έκδοση του iOS, το λειτουργικό σύστημα κινητής τηλεφωνίας της Apple, που παρουσίασε λειτουργίες όπως το iCloud, το iMessage, το Κέντρο ειδοποιήσεων, τις υπενθυμίσεις και την ενοποίηση του Twitter. Το τηλέφωνο δέχτηκε κυρίως θετικές κριτικές. Οι κριτικοί σημείωσαν ότι η Siri, η νέα κάμερα, και οι βελτιωμένες επιδόσεις είναι τα μεγαλύτερα πλεονεκτήματα σε σχέση με το προηγούμενο μοντέλο. Το διαδέχτηκε το iPhone 5 ως το κορυφαίο smartphone της Apple στις 12 Σεπτεμβρίου 2012. Το iPhone 4S παρέμεινε σε πώληση, αν και πωλήθηκε με μειωμένο χώρο αποθήκευσης (από 8GB έως 64GB - αδιανόητο πλέον). Το 4S διακόπηκε επίσημα στις 9 Σεπτεμβρίου 2014 μετά την ανακοίνωση του iPhone 6, αν και η παραγωγή συνέχισε για τις αναπτυσσόμενες αγορές μέχρι τις 17 Φεβρουαρίου 2016. Κατά τη διάρκεια της ζωής του, το iPhone 4S ήταν ένα από τα iPhone με τις καλύτερες πωλήσεις και ήταν το πρώτο iPhone που υποστήριξε πέντε κύριες εκδόσεις του iOS: iOS 5, iOS 6, iOS 7, iOS 8 και iOS 9. Το 4S είναι το τελευταίο iPhone που είχε θύρα 30-Pin καθώς, αργότερα, αντικαταστάθηκε με το Lightning Connector.
Αετογερακίνα

H Αετογερακίνα είναι ημερόβιο αρπακτικό πτηνό της οικογενείας των Αετιδών, μία από τις γερακίνες που απαντούν και στον ελλαδικό χώρο. Η επιστημονική ονομασία του είδους είναι "Buteo rufinus" και περιλαμβάνει 2 υποείδη.

Στην Ελλάδα απαντά το υποείδος "B. r. rufinus" (Cretzschmar, 1827).

Το είδος, σύμφωνα με τους περισσότερους ορνιθολόγους, διακρίνεται σε δύο, τουλάχιστον χρωματικές φάσεις ("colour phases") (βλ. Μορφολογία).
Magica

Magica είναι ο τίτλος του όγδοου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Μάρτιο του 2000 μέσω της δισκογραφικής εταιρείας "Spitfire Records".
Μαρκ Ρόμπινς

Ο Μαρκ Ρόμπινς (Mark Gordon Robins) (γεν. 1969) είναι παλαίμαχος, διεθνής με τις ελπίδες, επιθετικός ποδοσφαιριστής από την Αγγλία και νυν προπονητής. Στα χρόνια της ακμής του αγωνίστηκε στις Μάντσεστερ Γιουνάιτεντ, Νόργουιτς και Λέστερ Σίτι. Στη συνέχεια έπαιξε σε διάφορες μικρότερες ομάδες σε Αγγλία, Δανία, Ισπανία και Ελλάδα στην Α΄ Εθνική με τoν Πανιώνιο. Συνέχισε σε ομάδες μικρών κατηγοριών της Αγγλίας, κυρίως στη Ρόδεραμ, ξεπερνώντας τους 370 αγώνες πρωταθλήματος και τα 100 γκολ στην καριέρα του. Τη σεζόν 2009-10 είναι προπονητής στην Μπέρνσλι.
Ανρί Ρουσσώ

Ο Ανρί Ρουσσώ ("Henri Rousseau", 21 Μαΐου 1844 - 2 Σεπτεμβρίου 1910) ήταν Γάλλος ζωγράφος του Μεταϊμπρεσιονισμού. Ήταν γνωστός ως «Le Douanier» ("Ο Τελώνης") λόγω του επαγγέλματός του. Ήταν αυτοδίδακτος και έγινε γνωστός από τα υψηλής ποιότητας έργα του.
Χάινριχ Μπρύνινγκ

Ο Χάινριχ Μπρύνινγκ ("Heinrich Aloysius Maria Elisabeth Brüning", 26 Νοεμβρίου 1885 – 30 Μαρτίου 1970) ήταν Γερμανός πολιτικός του κόμματος του Κέντρου κατά τη διάρκεια του καθεστώτος της Δημοκρατίας της Βαϊμάρης. Υπηρέτησε ως καγκελάριος της Γερμανίας από το 1930 μέχρι το 1932. Ο Μπρύννινγκ εισήλθε στην πολιτική το 1920 και τέσσερα χρόνια αργότερα, το 1924 εξελέγη πρώτη φορά βουλευτής - εκπρόσωπος του Βρότσλαβ ή Μπρεσλάου. Το 1929 εξελέγη αρχηγός της κοινοβουλευτικής ομάδας του κόμματός του, ενώ διορίστηκε από τον πρόεδρο Πάουλ φον Χίντενμπουργκ, Καγκελάριος του Ράιχ, στις 29 Μαρτίου 1930, ηγούμενος της κυβέρνησης συνασπισμού, που προήρθε από τις Ομοσπονδιακές εκλογές του ίδιου μήνα.
Τελικός Κυπέλλου Αγγλίας 2011

thumb|right|250px|Οι δύο ομάδες πριν από την έναρξη του τελικού
Ο Τελικός Κυπέλλου Αγγλίας 2011 διεξήχθη στις 14 Μαΐου στο Στάδιο Γουέμπλεϊ στο Λονδίνου μεταξύ της Μάντσεστερ Σίτι και της Στόουκ Σίτι Φ.Κ.. Ήταν ο 130ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 1:0 υπέρ της Μάντσεστερ Σίτι η οποία κατέκτησε το τρόπαιο για πέμπτη φορά στην ιστορία της. Διαιτητής του αγώνα ήταν ο Μάρτιν Άτκινσον.
Κυβέρνηση Κωνσταντίνου Λογοθετόπουλου 1942

Η Κυβέρνηση Κωνσταντίνου Λογοθετόπουλου 1942 (Δεκέμβριος 1942 - Απρίλιος 1943) ήταν η δεύτερη κατά σειρά δωσιλογική κυβέρνηση της Ελλάδας, την περίοδο της Κατοχής της χώρας από το Γερμανικό στρατό - και ενώ η νόμιμη κυβέρνηση βρισκόταν στο εξωτερικό. 
Την 1η Δεκεμβρίου 1942 ο Πρωθυπουργός Τσολάκογλου με επιστολή του «Προς την Ελληνική Κυβέρνηση» επικαλούμενος λόγους υγείας, τους ανακοινώνει την αποχώρησή του από την Πρωθυπουργία και τον διορισμό του διαδόχου του, Αντιπροέδρου μέχρι τότε, της κυβερνήσεως, Κωνσταντίνου Λογοθετόπουλου. 
Την επόμενη ημέρα, 2 Δεκεμβρίου ανακοινώνει και στον Ελληνικό λαό με το διάγγελμά του, την αποχώρηση από την Πρωθυπουργία. Στο διάγγελμα, ο τέως πλέον Πρωθυπουργός γράφει μεταξύ άλλων: "«Επί δεκαοκτάμηνον παρέμεινα εις την σκοπιάν της κρατικής εξουσίας όπου ετάχθη θελήσει και εντολή του Στρατού μας ίνα επαγρυπνώ δια τα συμφέροντα του έθνους όπερ εύρον ακυβέρνητον εν μέσω της φοβεράς θυέλλης της καταστροφής και εξετέλεσα εις το ακέραιον και ευσυνειδήτως το καθήκον μου... Θα ήτο παράληψις εάν την στιγμήν ταύτην δεν εξέφραζα αίσθημα ευγνωμοσύνης προς τας κυβερνήσεις του Άξονος και τας ενταύθα Αρχάς Κατοχής διότι επέδειξαν μέγιστον ενδιαφέρον υπέρ του Ελληνικού Λαού και πλήρη συναντίληψη των στερήσεων και αναγκών μας...»"
Την ίδια ημέρα ο νέος πλέον Πρωθυπουργός ανακοίνωσε, μέσω διαγγέλματος, τις προτεραιότητες της κυβέρνησής του. Αυτές ήταν:
η επαρκής σίτιση του Ελληνικού λαού, η ασφάλεια των πόλεων και της υπαίθρου, η βελτίωση της θέσεως των εργαζομένων, η φροντίδα για τα πάμπολλα θύματα του πολέμου,και η πάταξη της αισχροκέρδειας.
Όμως, "«...Δια την αναγέννησιν της φιλτάτης Πατρίδος, εν και μόνον έχουσιν υπέρτατον και επιτακτικόν καθήκον όσοι φλέγονται εξ αληθούς και αγνού Πατριωτισμού. Το καθήκον αυτό είναι η πλήρης, και απόλυτος πειθαρχία. Πειθαρχία προς τα κελεύσματα εκείνων οίτινες φέρουν σήμερον όλας τας ευθύνας, προς την Κυβέρνησιν και τα όργανα αυτής. Δυστυχώς υπήρξαν θερμόαιμοι τινες οίτινες εξ αγαθού συνειδότος ενόμισαν ότι τα ζητήματα της Ελλάδος δύνανται να λυθώσι εάν έκαστος πολίτης ανελάμβανε την πρωτοβουλίαν της σωτηρίας της Πατρίδος. Και τους ολίγους αυτούς συνεταιρίσθησαν ευθύς αμέσως οι άνθρωποι του σκότους, οι ασυνείδητοι και ταραξίαι, οι κομμουνισταί, για να εξασφαλίσουν εν ονόματι του πατριωτισμού, την προσφιλή δι΄ αυτούς εικόνα της αναρχίας, της λεηλασίας και της αρπαγής...»"

Η «κυβέρνηση Λογοθετόπουλου», παρά τα μεγάλα λόγια δεν μπόρεσε να κάνει τίποτα ουσιαστικό προς όφελος των Ελλήνων πολιτών. Αν και επέδειξε κάποια δραστηριότητα στους τομείς της Παιδείας και της Υγείας, στα πολύ σημαντικότερα ζητήματα όπως αυτό της πολιτικής επιστράτευσης των Ελλήνων αντρών για εργασία σε Γερμανικές βιομηχανικές μονάδες, και της δίωξης των Εβραίων της χώρας, δεν μπόρεσε να προσφέρει κάποια λύση ή κάποια βοήθεια. Και οι Γερμανοί όμως, δεν ήταν ευχαριστημένοι με την επιλογή Λογοθετόπουλου, αφού θεωρούσαν ότι : "«Ο Πρωθυπουργός στερείται πολιτικών ικανοτήτων, έδειξε έλλειψη ενεργητικότητας τόσο οι ενέργειές του είναι άστοχες ώστε κρίνεται ακατάλληλος για το αξίωμά του.»"
Μαρέν Μαραί

Ο Μαρέν Μαραί (γαλλ. Marin Marais, 31 Μαΐου 1656 – 15 Αυγούστου 1728) ήταν Γάλλος συνθέτης και βιρτουόζος εκτελεστής της βιόλα ντα γκάμπα. Μαθήτευσε με τον Ζαν Μπατίστ Λυλί, όπερες του οποίου διηύθυνε συχνά, καθώς και με τον φημισμένο βιολίστα Ζαν ντε Σαιν-Κολόμπ. Διετέλεσε μουσικός στο Παλάτι των Βερσαλλιών, όπου και το 1679 διορίστηκε βασιλικός βιολίστας ("ordinaire de la chambre du roy pour la viole"), θέση που κράτησε μέχρι το 1725. 

Ως βιρτουόζος της βιόλας ντα γκάμπα, αποτέλεσε έναν από τους σημαντικότερους Γάλλους συνθέτες για το όργανο αυτό. Έγραψε πέντε βιβλία με κομμάτια για βιόλα (1686-1725), που ως επί τω πλείστω απαρτίζονται από σουίτες για βιόλα και συνεχές βάσιμο. Άλλα του έργα περιλαμβάνουν ένα βιβλίο με τριοσονάτες (1692) καθώς και τέσσερις όπερες, η πιο γνωστή εκ των οποίων είναι η "Αλκυώνη" (1706).

Ένα από τα γνωστότερά του κομμάτια είναι ο "Λαβύρινθος", για το οποίο ο Évrard Titon du Tillet σχολίασε:

Όπως και στην περίπτωση του Ζαν ντε Σαιν-Κολόμπ, ελάχιστα είναι γνωστά για τη ζωή του Μαραί. Γνωρίζουμε ότι έκανε έναν γάμο με την Catherine d'Amicourt στις 21 Σεπτεμβρίου 1676, με την οποία απέκτησαν 19 παιδιά. 

Ομοιότυπα ("facsimile") και των πέντε βιβλίων του κυκλοφορούν από τις Εκδόσεις Fuzeau, ενώ μια νέα κριτική έκδοση όλων των οργανικών του έργων από τον John Hsu, εξεδόθη σε επτά τόμους από τους Broude Brothers. Ο Μαραί θεωρείται ένας από τους πρώτους συνθέτες προγραμματικής μουσικής, καθώς πολλά από τα έργα του συνοδεύονται από περιφράσεις· στο κομμάτι "Επέμβαση στη χοληδόχο κύστη" ο συνθέτης παραθέτει τη φράση "ο ασθενής είναι δεμένος με μεταξωτούς ιμάντες" και "[ο ασθενής] "ουρλιάζει"".
Ο δασκαλάκος ήταν λεβεντιά

Ο δασκαλάκος ήταν λεβεντιά είναι ο τίτλος ελληνικής ταινίας παραγωγής Καραγιάννης-Καρατζόπουλος του 1970 σε σκηνοθεσία Κώστα Καραγιάννη, με πρωταγωνιστές τους Κώστα Βουτσά και Διονύση Παπαγιαννόπουλο.
Μονσεράτ Καμπαγιέ

Η Μονσεράτ Καμπαγιέ ("Montserrat Caballé", πλήρες όνομα "María de Montserrat Viviana Concepción Caballé i Folch" ; Βαρκελώνη 12 Απριλίου 1933 - Βαρκελώνη 6 Οκτωβρίου 2018) ήταν Ισπανίδα υψίφωνος της όπερας. Ερμήνευσε μια ευρεία γκάμα ρόλων αλλά είναι περισσότερο γνωστή για τα έργα του Βέρντι που ερμήνευσε αλλά και για το ρεπερτόριο του μπελ κάντο με το οποίο ασχολήθηκε, με πιο χαρακτηριστικά παραδείγματα τα έργα των Ροσίνι, Μπελίνι και Ντονιτσέττι.

Η Καμπαγιέ απέκτησε φήμη το 1987 όταν μετά από επιθυμία της ΔΟΕ ηχογράφησε το τραγούδι "Barcelona" ; ντουέτο με τον Φρέντυ Μέρκιουρι, τραγουδιστή του βρετανικού ροκ συγκροτήματος Queen. Η πόλη καταγωγής της Καμπαγιέ αποτέλεσε έμπνευση για αυτό το τραγούδι και αργότερα χρησιμοποιήθηκε ως ένα από τα δυο επίσημα τραγούδια των Θερινών Ολυμπιακών Αγώνων του 1992.
Κλειστό Γυμναστήριο Ρέντη «Μελίνα Μερκούρη»

Το Κλειστό Γυμναστήριο Ρέντη «Μελίνα Μερκούρη», αποτελεί έδρα της ανδρικής και γυναικείας ομάδας πετοσφαίρισης του Ολυμπιακού Πειραιώς όσο και των τμημάτων υποδομής, αλλά και της ανδρικής ομάδας χάντμπολ. Είναι το 3ο μεγαλύτερο κλειστό γυμναστήριο του Πειραιά μετά το Στάδιο Ειρήνης και Φιλίας και το Κλειστό Γυμναστήριο Κορυδαλλού «Θεόδωρος Πούτος» Έχει χωρητικότητα 1.800 καθήμενων θεατών, και βρίσκεται στην περιοχή του Αγίου Ιωάννη Ρέντη. Στην περιοχή αυτή βρίσκεται επίσης και το Προπονητικό Κέντρο Ρέντη, που αποτελεί τις προπονητικές εγκαταστάσεις του ποδοσφαιρικού Ολυμπιακού. Πήρε το όνομα του από τη ηθοποιό και πολιτικό Μελίνα Μερκούρη.
Πορκερόλ

Το Πορκερόλ (γαλ. "Porquerolles") είναι το δεύτερο μεγαλύτερο νησί της Γαλλίας στη Μεσόγειο θάλασσα και το ένατο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική, το Ολερόν, το Μπελ Ιλ αν Μερ, το Ιλ ντε Ρε, το Nουαρμουτιέ, το Ιλ ντ Ιε, το Ουεσάν και το Γκρουά. Έχει έκταση 12,54 τ. χλμ. και έχει 200 κατοίκους (2004).

Το Πορκερόλ είναι το μεγαλύτερο και δυτικότερο από τα τέσσερα Νησιά Ιέρ (ή Χρυσά Νησιά). Έχει μήκος 7 χιλιόμετρα και 3 χιλιόμετρα πλάτος, ενώ σε αυτό βρίσκονται και πέντε μικροί λόφοι. Το χωριό του νησιού ιδρύθηκε το 1820, ενώ το 1837 χτίστηκε φάρος και το 1850 μία εκκλησία.

right|thumb|300px|To Πορκερόλ.


Κατηγορία:Νησιά της Γαλλίας
Πορτ Κρο

Το Πορτ Κρο (γαλ. "Port-Cros") είναι ένα νησί της Γαλλίας στη Μεσόγειο θάλασσα. Έχει έκταση 6,5 τ. χλμ. και 30 κατοίκους. 
Το Πορτ Κρο είναι το τρίτο μεγαλύτερο από τα τέσσερα Νησιά Ιέρ (ή Χρυσά Νησιά). 

right|thumb|300px|Η δυτική ακτή του Πορτ Κρο.

Κατηγορία:Νησιά της Γαλλίας
Soldier of Fortune

Το Soldier of Fortune είναι τραγούδι του χαρντ ροκ συγκροτήματος Deep Purple, το τελευταίο από το δίσκο "Stormbringer" που κυκλοφόρησε στις 10 Δεκεμβρίου του 1974.

Το μουσική του τραγουδιού έγραψε ο κιθαρίστας Ρίτσι Μπλάκμορ και τους στίχους ο τραγουδιστής Ντέιβιντ Κόβερντεϊλ.
Μοντεκρίστο

Η νήσος Μοντεκρίστο (ιταλ. "Montecristo") είναι το τέταρτο μεγαλύτερο νησί του Τοσκανικού αρχιπελάγους μετά τη νήσο Έλβα, το Τζίλιο και την Καπραΐα. Έχει έκταση 10,4 τετρ. χιλιόμετρα και έχει 2 κατοίκους. Το βιβλίο "Ο Κόμης Μοντεχρήστος" του Αλέξανδρου Δουμά (πατέρα) λαμβάνει χώρα στο νησί αυτό.
Κυβερνητικό Συμβούλιο Εξωτερικών και Άμυνας

Το Κυβερνητικό Συμβούλιο Εξωτερικών και Άμυνας (ΚΥΣΕΑ) είναι το ανώτατο όργανο λήψης αποφάσεων σε θέματα εξωτερικής πολιτικής και εθνικής άμυνας στην Ελλάδα. Ιδρύθηκε το 1986 από τον Ανδρέα Παπανδρέου. Το ΚΥΣΕΑ είναι υπεύθυνο, μεταξύ άλλων, για την επιλογή των Αρχηγών των τεσσάρων Γενικών Επιτελείων των Ενόπλων Δυνάμεων (ΓΕΕΘΑ, ΓΕΣ, ΓΕΝ, ΓΕΑ) και για την επιλογή των Αρχηγών των Σωμάτων Ασφαλείας. Πρόεδρος του ΚΥΣΕΑ είναι ο Πρωθυπουργός.
Λουκάς Δούκας

"Προτομή του ποιητή [[Ιωάννης Πολέμης|Ιωάννη Πολέμη]], Κήπος Ζαππείου, [[Αθήνα]]. Έργο Λουκά Δούκα (πρόπλασμα) και Ι. Κουλούρη (μεταφορά σε μάρμαρο)."
Ο Λουκάς Δούκας (1890 – 1925) ήταν γλύπτης, τηνιακής καταγωγής, ο οποίος γεννήθηκε στην Αθήνα το 1890 και πέθανε το 1925 στο Μαρούσι Αττικής, σε ηλικία μόλις 35 ετών. Σπούδασε στην Ανωτάτη Σχολή Καλών Τεχνών (Α.Σ.Κ.Τ.) της Αθήνας, κατά τα έτη 1905 – 1912, με καθηγητές τους Γεώργιο Βρούτο και Θωμά Θωμόπουλο.

Με το πέρας των σπουδών του επιστρατεύθηκε για τους Βαλκανικούς Πολέμους. Και ενώ ακόμη υπηρετούσε, πήρε το 1914 το πρώτο βραβείο του Αβερώφειου Διαγωνισμού για σπουδες στο Παρίσι. Πήγε όμως στη γαλλική πρωτεύουσα το 1919, τελειοποιώντας τις σπουδές του στην Ανωτάτη Σχολή Καλών Τεχνών ("Ecole Superiere des Beaux Arts"), όπου παρακολούθησε μαθήματα γλυπτικής με δάσκαλο τον Ζαν Μπουσέ ("Jean Bousset").

Το 1925 διορίστηκε καθηγητής της Ανωτάτης Σχολής Καλών Τεχνών (Α.Σ.Κ.Τ.) της Αθήνας, αλλά μετά από μερικούς μήνες πέθανε, λόγω της σοβαρά κλονισμένης υγείας του από τις κακουχίες του πολέμου.
Η θεματογραφία της καλλιτεχνικής δημιουργίας του Δούκα αποδίδεται, ως επί το πλείστον, με ακαδημαϊκή αντίληψη, τεχνική αρτιότητα και ρεαλισμό. Ανάμεσα στα πιο σημαντικά έργα του περιλαμβάνονται: «Ο Κάιν», «Κεφαλή γέροντος φιλοσόφου», «Νεαρός Σάτυρος», «Βούλγαρος αιχμάλωτος», «Η Φόνισσα», «Γ. Μιστριώτης» κ. ά.

Δύο από τα πιο γνωστά υπαίθρια γλυπτά του Λουκά Δούκα, στημένα σε δημόσιους χώρους της Αθήνας, είναι: 

*Προτομή του ποιητή Ιωάννη Πολέμη (Αθήνα – Κήπος Ζαππείου). Το πρόπλασμα του γλυπτού φιλοτεχνήθηκε από τον Λουκά Δούκα και μεταφέρθηκε σε μάρμαρο από τον γλύπτη Ι. Κουλούρη, μαθητή του Φιλιππότη. Τοποθετήθηκε με πρωτοβουλία του φιλολογικού συλλόγου «Παρνασσός».
*«Ο Ζητιάνος» (1918, Αθήνα – Πλατεία Αγίου Παντελεήμονος Αχαρνών). Τοποθετήθηκε στη σημερινή θέση του το 1937.

Ο Λουκάς Δούκας συμμετείχε στις εκθέσεις του Συνδέσμου Ελλήνων Καλλιτεχνών (1915, 1916, 1917). καθώς και στα Παρισινά Σαλόν των Γάλλων Καλλιτεχνών στα 1921, 1922 και 1923. Γλυπτά του υπάρχουν στην Εθνική Πινακοθήκη της Αθήνας και στο Μουσείο Τήνου.
Ευρωπαϊκή Ζώνη Ελευθέρων Συναλλαγών

right|thumb|151px|Το λογότυπο της ΕΖΕΣ

Η Ευρωπαϊκή Ζώνη Ελευθέρων Συναλλαγών (ΕΖΕΣ) (αγγλικά: "European Free Trade Association", EFTA, γαλλικά: "Association européenne de libre-échange", AELE) είναι οργανισμός που ιδρύθηκε το 1960 από ευρωπαϊκά κράτη που δίσταζαν να ενταχθούν πλήρως στην Ευρωπαϊκή Οικονομική Κοινότητα. Σκοπός του οργανισμού είναι η προώθηση του ελεύθερου εμπορίου και της οικονομικής ολοκλήρωσης προς όφελος των μελών του. Σήμερα μέλη της ΕΖΕΣ είναι τέσσερις χώρες: η Ελβετία, η Ισλανδία, το Λίχτενσταϊν και η Νορβηγία. Οι τρεις από αυτές (εκτός της Ελβετίας) είναι και μέλη του Ευρωπαϊκού Οικονομικού Χώρου (ΕΟΧ).
Τζουρελάνγκ Ζεντκάια

O Τζουρελάνγκ Ζεντκάια ("Jurelang Zedkaia", 1950-2015) ήταν ο πρόεδρος των Νήσων Μάρσαλ από το φθινόπωρο του 2009 ως τις 10 Ιανουαρίου 2012. Παραδοσιακός αρχηγός (Iroij) και πολιτικός, εξελέγη ο 5ος πρόεδρος της χώρας του στις 26 Οκτωβρίου 2009.
S/2003 J 10

Ο S/2003 J 10 είναι ανώμαλος φυσικός δορυφόρος του πλανήτη Δία. Ανακαλύφθηκε από μια ομάδα αστρονόμων του Πανεπιστημίου της Χαβάης, με επικεφαλής τον Σκοτ Σέπαρντ, το 2003.

Ο S/2003 J 10 έχει διάμετρο 2 χλμ. και περιστρέφεται γύρω από τον Δία σε μέση απόσταση 22.731.000 χιλιομέτρων, σε 700,129 ημέρες, με κλίση 164 μοιρών προς την εκλειπτική και με εκκεντρότητα 0,3438.

Ο S/2003 J 10 ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.
Ζαν Σακορνάκ

Ο Ζαν Σακορνάκ ("Jean Chacornac", 21 Ιουνίου 1823 – 6 Σεπτεμβρίου 1873) ήταν Γάλλος αστρονόμος. Γεννήθηκε και πέθανε στη Λυών. Σπούδασε και εργάσθηκε αρχικά στο Αστεροσκοπείο της Μασσαλίας με τον Μπενζαμέν Βαλζ, ενώ στη συνέχεια διορίσθηκε βοηθός αστρονόμος στο Αστεροσκοπείο των Παρισίων. Συνολικά ανεκάλυψε 6 αστεροειδείς (τον πρώτο παρατηρώντας από τη Μασσαλία και τους άλλους 5 παρατηρώντας από το Παρίσι) και ένα κομήτη. Επίσης, μελέτησε τις ηλιακές κηλίδες και συνέταξε άτλαντα με τον τίτλο "Atlas écliptique".
Κυβέρνηση Κυριακούλη Μαυρομιχάλη 1909

Η Κυβέρνηση Κυριακούλη Μαυρομιχάλη 1909 (Αύγουστος 1909 – Ιανουάριος 1910), γνωστή και ως «η ανορθωτική κυβέρνηση Μαυρομιχάλη» - διορίστηκε από τον βασιλιά, μετά την παραίτηση της κυβέρνησης Ράλλη, την ημέρα ακριβώς του κινήματος στο Γουδή, σε μια προσπάθεια "συμβιβασμού" με τους στρατιωτικούς, αφού ο Κυριακούλης Μαυρομιχάλης διατηρούσε καλές σχέσεις με τον Στρατιωτικό Σύνδεσμο γενικά, και τους αξιωματικούς ειδικώτερα.
Η κυβέρνηση Μαυρομιχάλη, στελεχωμένη και με δυο μέλη του Συνδέσμου (Λαπαθιώτης - Δαμιανός), συνεργάστηκε σε όλη τη διάρκεια της διακυβέρνησής της, με την στρατιωτική οργάνωση. Το ίδιο "αναγκάστηκε" να πράξει και η Βουλή, αφού ο Σύνδεσμος (με την απειλή στρατιωτικής επέμβασης) - πίεζε για συναίνεση, προκειμένου να υλοποιηθεί το πρόγραμμά του. 
Ύστερα από την αυξανόμενη δυσαρέσκεια των βουλευτών για την επέμβαση του Στρατιωτικού Συνδέσμου στο νομοθετικό έργο και στην κοινοβουλευτική ζωή γενικότερα, η κυβέρνηση , έχοντας χάσει πλέον την εμπιστοσύνη των στρατιωτικών, εξαναγκάστηκε σε παραίτηση , ενώ οι στρατιωτικοί προώθησαν ένα νέο πρόσωπο στην πολιτική ζωή της χώρας, τον αρχηγό της Επανάστασης στο Θέρισσο, Ελευθέριο Βενιζέλο.
Δήμος Ναυπακτίας

Ο Δήμος Ναυπακτίας είναι δήμος της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από τη συνένωση των προϋπαρχόντων «καποδιστριακών» δήμων Αντιρρίου, Αποδοτίας, Ναυπάκτου, Πλατάνου, Πυλλήνης, Χάλκειας και αποτελεί μέρος της Περιφερειακής Ενότητας Αιτωλοακαρνανίας. Τα όριά του συμπίπτουν με την πρώην Επαρχία Ναυπακτίας, μαζί με τα χωριά Περιθωρίου και Γαλατά της πρώην Επαρχίας Μεσολογγίου. Ο δήμος βρίσκεται στο νοτιοανατολικό, σε μέρος του ανατολικού και του νότιου τμήματος της Αιτωλοακαρνανίας, ενώ στα βόρεια του περιλαμβάνει και την περιοχή των Κραβάρων.

Η έκταση του νέου δήμου ανέρχεται σε 870,38 τ.χλμ. και ο πληθυσμός του ανέρχεται σε 27.800 κατοίκους, σύμφωνα με την Απογραφή του 2011.

Έδρα του είναι η Ναύπακτος και περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς:
* Τα στοιχεία προέρχονται από την "Εφημερίδα της Κυβερνήσεως της Ελληνικής Δημοκρατίας", τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf).
* Ο πληθυσμός που αναφέρεται είναι ο μόνιμος πληθυσμός.
Αφροδίτη της Κνίδου

thumb|right|200px| Η Αφροδίτη της Κνίδου, Συλλογή Ludovisi
Η Αφροδίτη της Κνίδου ήταν διάσημο μαρμάρινο άγαλμα, έργο του Πραξιτέλους που τοποθετείται γύρω στο 350-330 π.Χ. Σύμφωνα με πηγές από την ελληνική και λατινική γραμματεία, ήταν το ωραιότερο και πιο διάσημο άγαλμα της θεάς και βρισκόταν στον κυκλικό ναό της Αφροδίτης στην Κνίδο, αρχαία ελληνική πόλη της Μικράς Ασίας.
Φρανκ Λάμπαρντ

Ο Φρανκ Λάμπαρντ ("Frank James Lampard", 20 Ιουνίου 1978) είναι Άγγλος πρώην διεθνής ποδοσφαιριστής και πρώην προπονητής της Τσέλσι. Ως παίκτης, θεωρούνταν ένας από τους καλύτερους μέσους της εποχής του.
Ραντεβού στην Κέρκυρα

Το Ραντεβού στην Κέρκυρα είναι ελληνική ρομαντική - κωμική ταινία σε παραγωγή Ολύμπια Φιλμ και σε σκηνοθεσία Ντίμη Δαδήρα. Το σενάριο γράφτηκε από τον Ιάκωβο Καμπανέλλη, το οποίο βασίστηκε σε μία ιδέα του Γιώργου Ολύμπιου. Πρωταγωνιστούν οι Τζένη Καρέζη και Αλέκος Αλεξανδράκης.Η ταινία επιχρωματίστηκε και προβλήθηκε έγχρωμη στις 4/12/2020 απο τον ΑΝΤ1.
Βογιάρος

250px|thumb|right|Ρώσος βογιάρος του 17ου αιώνα

Βογιάρος (βουλγαρικά:боляр or болярин, ουκρανικά:буй or боярин, ρωσικά:боярин, ρουμανικά:boier) ήταν μέλος της ανώτερης φεουδαρχικής τάξης της Μοσχοβίας, του Κράτους των Ρως του Κίεβου, της Βουλγαρίας, της Βλαχίας, και της Μολδαβικής αριστοκρατίας, υποκείμενη μόνον στην εξουσία των κυρίαρχων πριγκήπων (γνωστοί στην Βουλγαρία και ως τσάροι), από τον 10ο μέχρι τον 17ο αιώνα.
20.000 λεύγες κάτω από τη θάλασσα

Οι 20.000 λεύγες κάτω από τη θάλασσα (γαλλικά: "Vingt Mille Lieues sous les mers", πρώτη έκδοση στην καθαρεύουσα: "20.000 λεύγες υπό την θάλασσαν") είναι κλασικό μυθιστόρημα επιστημονικής φαντασίας του Γάλλου συγγραφέα Ιουλίου Βερν, το οποίο εκδόθηκε το 1869. Στο έργο του αυτό, ο Ιούλιος Βερν περιγράφει το ταξίδι του καθηγητή Αρονάξ μέσα στο υποβρύχιο του πλοιάρχου Νέμο «Ναυτίλο».
Κατηγορία:Μυθιστορήματα του Ιουλίου Βερν
Κατηγορία:Μυθιστορήματα που έγιναν κόμικς
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Νομοθετικό Σώμα του Μισισίπι

Το Νομοθετικό Σώμα του Μισισίπι (αγγλικά: "Mississippi Legislature"), είναι το Πολιτειακό νομοθετικό σώμα της αμερικανικής πολιτείας του Μισισίπι. Το Νομοθετικό Σώμα του Μισισίπι, είναι διθάλαμο που αποτελείται από την Γερουσία του Μισισίπι (άνω βουλή) με 52 μέλη, και την Βουλή των Αντιπροσώπων του Μισισίπι, (κάτω βουλή) με 122 μέλη. 

Και οι Βουλευτές και οι Γερουσιαστές, υπηρετούν τετραετείς θητείες, χωρίς όρια θητείας. 

Το Νομοθετικό Σώμα συνέρχεται στο Πολιτειακό Καπιτώλιο του Μισισίπι στο Τζάκσον.